ولودیمیز زلنسکی بو گون سحر ساعات‌لاریندا نیکولایئو شهری‌نین روسیا قوه‌لری طرفیندن بوراخیلان اس-300 هاوا هوجومون‌دان ساوونما سیستم‌لری ایله راکت‌لرله وورولدوغونو بیلدیریب.
اوکراینا پرزیدنتی ولودیمیر زلنسکی بو گون سحر ساعات‌لاریندا نیکولایئو شهری‌نین روسیا قوه‌لری طرفیندن بوراخیلان اس-300 هاوا هوجوموندان ساوونما سیستم‌لری ایله راکت‌لرله وورولدوغونو بیلدیریب.
زلنسکی "تلگرام" حسابیندا روسیا قوه‌لرینین اس-300 سیستمیندن آتدیغی راکت‌لرین نیکولایو‌داکی بیر منزیلی ووردوغونو آچیقلاییب.
زلنسکی بیلدیریب کی، روسیا قوه‌لری نیکولایئوین "کستانه" میدانیندا یئرلشن گول بازارینی دا بومبالاییب‌لار.
"اوکراینا ایشغالچی‌لارین آتشی آلتیندا‌دیر. اونلار اللریندن گلنی ائتمه‌یه داوام ائدیر، دینج اینسان‌لاری قورخودور و اؤلدورور"، -دئیه زلنسکی دئییب.
نیکولائئو‌ده‌کی هوجوم‌لاردا بیر نفرین حیاتینی ایتیردیگینی قئید ائدن زلنسکی روسیانین "ترورچو" دؤولت اولدوغونو مدافعه ائدیب.
زلنسکی  توییتر حسابیندا پایلاشدیغی ویدئو مراجیتینده اوکراینا‌داکی الکتریک ایستاسیونلارینین 30 فایزی‌نین روسیا قوه‌لری‌نین اوکتبرین 10-دان بری حیاتا کئچیردیگی هوجوم‌لار نتیجه‌سینده محو ائدیلدیگینی و اؤلکه‌ده گئنیش میقیاس‌لی الکتریک انرژیسی‌نین کسیلمه‌سینه سبب اولدوغونو بیلدیریب.
قئید ائدک کی، اوکراینا جمهور باشقانلیغی اوفیسیندن کیریلو تیموشنکو روسیانین آدی آچیقلانمایان انرژی تاسیس لرینه قارشی 3 هوجومونون ائدیلدیگینی آچیقلاییب.
اوکراینا رسمی‌لری و حادثه شاهیدلری چوخ سایلی پارتلاییش‌لار نتیجه‌سینده شهردن توستو قالخدیغینی بیلدیریب.
کیئو بلدیه صدری هوجومون "کریتیک آلت یاپییا" حیاتا کئچیریلدیگینی و فوق العاده حال‌لار ایشچی‌لری‌نین بؤلگه‌یه جلب اولوندوغونو قئید ائدیب.
